היקום על פי הפיסיקה המודרנית

היקום על פי הפיסיקה המודרנית הוא ספר מדע פופולרי מאת יורם קירש.

הספר יצא לאור ב-2006 בהוצאת עם עובד בשפה העברית. הספר מציג סקירה ייחודית של התפתחות הפיזיקה מתחילתה ועד לתקופתנו. המחבר, יורם קירש, כתב גם את הספר "ציידי החלקיקים" ביחד עם פרופסור יובל נאמן, אשר יצא לאור ב-1981 בהוצאת מסדה, תורגם לאנגלית ולשפות נוספות, זכה לכמה וכמה מהדורות והפך לקלסיקה בתחום המדע הפופולרי.

בספרו מסביר קירש את מרבית התאוריות של הפיזיקה, מהפיזיקה הקלאסית ועד לפיזיקה המודרנית כולל תורת המיתרים וקוסמולוגיה. הפרקים בספר מסודרים בצורה כרונולוגית כדי להביא לקורא את ההתפתחות ההיסטורית של הנושא עם הדגשה על האישים והרעיונות המרכזיים. הנושאים מועשרים בהצגת המהפכות הפילוסופיות אשר גרמה הפיזיקה ובהן תורת היחסות ומהות הזמן, תורת הקוונטים והוודאות במדע ועוד.

קישורים חיצוניים
 חלק מתחילת הספר, באתר "טקסט"
 

ספרי עיון בעברית
ספרי מדע פופולרי
היקום
ספרי הוצאת עם עובד